
                                      RAPORT  COMUN
asupra  proiectului de Lege pentru aprobarea Ordonanţei de urgenţă a Guvernului nr.64/2012 privind modificarea unor acte normative şi pentru reglementarea unor măsuri tranzitorii în domeniul executării unor creanţe datorate statului 
În conformitate cu  prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice şi Comisia pentru buget, finanţe şi bănci, au fost sesizate spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.64/2012 privind modificarea unor acte normative şi pentru reglementarea unor măsuri tranzitorii în domeniul executării unor creanţe datorate statului, transmis cu adresa nr. PL.x 84 din 18 martie 2013 şi înregistrat la Comisia pentru agricultură sub nr.24/148 din 19 martie 2013.
Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 11 martie 2013.
Consiliul Legislativ a avizat favorabil proiectul de lege,  conform avizului nr. 881 din  1 noiembrie 2012.
Comisia pentru politică economică, reformă şi privatizare, prin avizul nr.21/70 din 26 martie 2013, a avizat favorabil actul normativ.
Comisia pentru administraţie publică, amenajarea teritoriului şi echilibru ecologic,  prin avizul nr.26/114 din 27 martie 2013, a avizat favorabil proiectul de lege.
Comisia  juridică, de disciplină şi imunităţi, prin avizul din data de 26 martie 2013, a avizat favorabil proiectul de lege.

Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului nr.64/2012 privind modificarea unor acte normative şi pentru reglementarea unor măsuri tranzitorii în domeniul executării unor creanţe datorate statului, în sensul recuperării creanţelor datorate şi neachitate la termen, rezultate din contracte de concesiune, arendă şi din alte contracte de exploatare a terenurilor cu destinaţie agricolă, încheiate de Agenţia Domeniilor Statului, precum şi administrarea prin Agenţia Naţională de Administrare Fiscală a redevenţelor datorate în urma încheierii acestor contracte, în vederea asigurării veniturilor publice ale statului printr-o colectare eficientă şi eficace a creanţelor şi pentru creşterea conformării voluntare la plata unor astfel de sume datorate bugetului de stat.
Comisiile au dezbătut proiectul de Lege pentru aprobarea Ordonanţei de urgenţă a Guvernului nr.64/2012 privind modificarea unor acte normative şi pentru reglementarea unor măsuri tranzitorii în domeniul executării unor creanţe datorate statului în şedinţe separate, Comisia pentru agricultură în data de 18 aprilie 2013 iar Comisia pentru buget, finanţe şi bănci în data de 9 aprilie 2013. 
La dezbaterile Comisiei pentru agricultură au fost prezenţi 33 deputaţi din totalul de 34 membri ai Comisiei iar la lucrările Comisiei pentru buget, finanţe şi bănci au fost prezenţi 31 deputaţi din totalul de 31 membri ai Comisiei.
La dezbaterea proiectului au participat ca invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Ministerului Finanţelor Publice, domnul Gheorghe Gherghina şi domnul Dan Manolescu, secretari de stat.
În urma dezbaterilor, membrii Comisiei pentru agricultură, în unanimitate de voturi, şi cu majoritate de voturi membrii Comisiei pentru buget, finanţe şi bănci, au hotărât să propună plenului Camerei Deputaţilor, spre dezbatere şi adoptare, Raportul de adoptare în forma prezentată de Senat a proiectului de Lege pentru aprobarea Ordonanţei de urgenţă a Guvernului nr.64/2012 privind modificarea unor acte normative şi pentru reglementarea unor măsuri tranzitorii în domeniul executării unor creanţe datorate statului.
În raport cu obiectul şi conţinutul reglementării, propunerea legislativă face parte din categoria legilor ordinare.
                  PREŞEDINTE,                                             PREŞEDINTE,
                Nini SĂPUNARU                                        Dan Radu RUŞANU
SECRETAR,



        SECRETAR,
                  Costel ŞOPTICĂ

                    Gheorghe DRAGOMIR
   Consilier parlamentar,




                                Consilier parlamentar,
         Ioana Goţa                                                                                                                  Vasilica Popa

